b'\n_START_ARTICLE_\n\xc5\xa0veicarijos progimnazija\n_START_SECTION_\nIstorija\n_START_PARAGRAPH_\n1924 m. \xc4\xafsteigta Barborlaukio prad\xc5\xbeios mokykla, mok\xc4\x97si 32 mokiniai (I, II, III skyriai). Pirmoji mokytoja buvo Felicija Jakutavi\xc4\x8dait\xc4\x97._NEWLINE_1953 m. Barborlaukio prad\xc5\xbeios mokykla veik\xc4\x97 paskutinius metus. Tuomet jos ved\xc4\x97ja buvo Stanislava Golkait\xc4\x97. Mokykloje jau dirbo 4 mokytojai. Mokyklos patalpose veik\xc4\x97 ir 5 klas\xc4\x97, kuri priklaus\xc4\x97 Ruklos septynmetei mokyklai._NEWLINE_1983 m. rugs\xc4\x97jo 1 d. Barborlaukio pradin\xc4\x97 mokykla buvo reorganizuota \xc4\xaf Dumsi\xc5\xb3 septynmet\xc4\x99 mokykl\xc4\x85. Mokykloje buvo \xc5\xa1e\xc5\xa1ios klas\xc4\x97s, dirbo septyneri mokytojai. Mokyklai vadovavo direktor\xc4\x97 Birut\xc4\x97 Reinikovien\xc4\x97._NEWLINE_1954 - 1955 m. mokykloje jau veik\xc4\x97 septynios klas\xc4\x97s, mok\xc4\x97si 110 mokini\xc5\xb3. Mokyklai vadovavo direktorius Juozas Valan\xc4\x8dius._NEWLINE_Nuo 1958 m. Dumsi\xc5\xb3 septynmetei mokyklai vadovavo direktorius Mykolas Jurkevi\xc4\x8dius. Mok\xc4\x97si 134 mokiniai. Dirbo 11 mokytoj\xc5\xb3._NEWLINE_1961 m. rugs\xc4\x97jo 1 d. mokykla tapo a\xc5\xa1tuonmete. Nuo 1972 m. rugs\xc4\x97jo 1 d. mokyklai vadovavo direktor\xc4\x97 Marija Val\xc5\xabnien\xc4\x97. Dirbo 14 mokytoj\xc5\xb3, mok\xc4\x97si 148 mokiniai._NEWLINE_1973-1974 m. mokykla prad\xc4\x97jo dirbti kabinetine sistema. 1981-1982 m. prad\xc4\x97jo mokytis \xc5\xa1e\xc5\xa1iame\xc4\x8diai, 1983 m. \xc5\xa1e\xc5\xa1iame\xc4\x8diai tapo pirmaklasiais._NEWLINE_1985 m. pastatytas mokyklos priestatas. Jame buvo \xc4\xafrengtas chemijos-biologijos kabinetas su paruo\xc5\xa1iamaisiais, med\xc5\xbeio ir metalo apdirbimo dirbtuv\xc4\x97s, darb\xc5\xb3 ruo\xc5\xa1os kabinetas, mokytoj\xc5\xb3 kambarys, direktoriaus kabinetas, r\xc5\xabbin\xc4\x97, sporto sal\xc4\x97, valgykla, tualetai._NEWLINE_1986 m. mokykla pavadinta Dumsi\xc5\xb3 nepilna vidurin\xc4\x97 mokykla, 1987 m. rugs\xc4\x97jo 1 d. Dumsi\xc5\xb3 devynmete mokykla. 7 metus mokyklai vadovavo direktorius Alfredas Misi\xc5\xabnas. Mokykloje mok\xc4\x97si 142 mokiniai, dirbo 18 mokytoj\xc5\xb3._NEWLINE_1993 m. rugs\xc4\x97jo 20 d. Jonavos rajono valdybos potvarkiu Nr. 172 pv \xe2\x80\x9eD\xc4\x97l vard\xc5\xb3 suteikimo mokykloms\xe2\x80\x9c mokyklai suteiktas \xc5\xa0veicarijos pagrindin\xc4\x97s mokyklos vardas._NEWLINE_Nuo 1994 m. rugs\xc4\x97jo 1 d. iki 2018 m. bir\xc5\xbeelio 30 d.  \xc5\xa0veicarijos pagrindinei mokyklai vadovavo direktor\xc4\x97 Danut\xc4\x97 Suchockien\xc4\x97._NEWLINE_1999 m. bir\xc5\xbeelio 10 d. Jonavos rajono savivaldyb\xc4\x97s tarybos sprendimu Nr. 69 \xe2\x80\x9eD\xc4\x97l 10-t\xc5\xb3 klasi\xc5\xb3 steigimo pagrindin\xc4\x97se mokyklose\xe2\x80\x9c nuo 1999 m. rugs\xc4\x97jo 1 d. \xc5\xa0veicarijos pagrindin\xc4\x97je mokykloje \xc4\xafsteigta 10 klas\xc4\x97. 1999-2000 m. mok\xc4\x97si 139 mokiniai, dirbo 22 mokytojai._NEWLINE_2019 m. rugs\xc4\x97jo 1 d. pagrindin\xc4\x97 mokykla tapo \xc5\xa0veicarijos progimnazija.'